CELEX: 32015D1990
Language: sk
Date: 2015-10-26 00:00:00
Title: Rozhodnutie Rady (Euratom) 2015/1990 z 26. októbra 2015, ktorým sa schvaľuje, aby Európska komisia v mene Európskeho spoločenstva pre atómovú energiu uzavrela Dohodu o pokračovaní činnosti Medzinárodného strediska pre vedu a techniku

6.11.2015   
            
            
               SK
            
            
               Úradný vestník Európskej únie
            
            
               L 290/8
            
         ROZHODNUTIE RADY (EURATOM) 2015/1990
   z 26. októbra 2015,
   ktorým sa schvaľuje, aby Európska komisia v mene Európskeho spoločenstva pre atómovú energiu uzavrela Dohodu o pokračovaní činnosti Medzinárodného strediska pre vedu a techniku
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 4 a článok 101 druhý odsek,
   so zreteľom na návrh Európskej komisie,
   keďže:
   
               (1)
            
            
               Rada 21. októbra 2013 poverila Komisiu začať rokovania o vytvorení Dohody o pokračovaní činnosti Medzinárodného strediska pre vedu a techniku medzi Európskou úniou a Európskym spoločenstvom pre atómovú energiu (ďalej len „Euratom“) ako jednou stranou, Arménskou republikou, Gruzínskom, Japonskom, Kazašskou republikou, Kirgizskou republikou,, Kórejskou republikou, Nórskym kráľovstvom, Spojenými štátmi americkými a Tadžickou republikou (ďalej len „dohoda“).
            
         
               (2)
            
            
               Tieto rokovania boli úspešne ukončené a dohoda sa parafovala 22. júna 2015.
            
         
               (3)
            
            
               Dohoda sa tiež vzťahuje na otázky patriace do právomoci Euratom-u.
            
         
               (4)
            
            
               Na podpis dohody sa vzťahuje samostatný postup, pokiaľ ide o otázky patriace do pôsobnosti Zmluvy o Európskej únii a Zmluvy o fungovaní Európskej únie.
            
         
               (5)
            
            
               Uzavretie dohody Komisiou konajúcou v mene Euratom-u by sa malo schváliť, pokiaľ ide o otázky patriace do právomoci Euratom-u,
            
         PRIJALA TOTO ROZHODNUTIE:
   Článok 1
   Týmto sa schvaľuje, aby Európska komisia v mene Európskeho spoločenstva pre atómovú energiu uzavrela Dohodu o pokračovaní činnosti Medzinárodného strediska pre vedu a techniku (1).
   Článok 2
   Toto rozhodnutie nadobúda účinnosť dňom jeho prijatia.
   
      V Bruseli 26. októbra 2015
      
         
            Za Radu
         
         
            predsedníčka
         
         F. MOGHERINI
      
   
   
      (1)  Text dohody bude pripojený k rozhodnutiu Rady o uzavretí dohody v mene Únie o pokračovaní činnosti Medzinárodného strediska pre vedu a techniku.